Diari Oficial de la Generalitat Valenciana


Sumari del DOGV 3581, del 13-09-1999 (1999/7823)

ACORD de 16 de novembre de 1998, de la Comissió Territorial d'Urbanisme d'Alacant, relatiu a la modificació puntual número 8 de les Normes Subsidiàries de Monforte del Cid.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3581

Data del DOGV
:   13-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7823


Data del document
:   16-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Monforte del Cid
    * pla d'urbanisme

ACORD de 16 de novembre de 1998, de la Comissió Territorial d'Urbanisme d'Alacant, relatiu a la modificació puntual número 8 de les Normes Subsidiàries de Monforte del Cid. [1999/F7823]
  
Vist l'expedient de referència, i a partir dels següents:
  
Antecedents de fet
  
Primer
  
L'ajuntament, en la sessió plenària del dia 10 de febrer de 1997, va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana de 14 de novembre de 1996, i en un dels diaris de major difusió provincial de data 31 d'octubre de 1998, i no s'han presentat al·legacions.
  
Segon
  
La Comissió Territorial d'Urbanisme, en la sessió del dia 8 de juny de 1998, va acordar suspendre l'aprovació de l'expedient de referència fins que no s'esmenaren una sèrie de deficiències, que es comunicaren a l'ajuntament.
  
Tercer
  
Amb data 26 d'agost de 1998 l'Ajuntament envia nova documentació, a fi d'esmenar les anteriors observacions, aprovada en la sessió plenària de 29 de juliol de 1998.
  
Quart
  
La documentació està integrada per la memòria informativa i justificativa, i els plans d'informació i ordenació.
  
Cinqué
  
L'objecte de la modificació és el desplaçament paral·lel d'un carrer, en una magnitud d'11 metres, que comporta el canvi de zonificació i l'aprofitament lucratiu de l'àrea afectada. La modificació es justifica en motius estètics d'ocultació de les testeres de l'edificació existent, que són mitgeres vistes des de l'àrea d'expansió del nucli de població.
  
Sisé
  
La Comissió Informativa de la Comissió Territorial d'Urbanisme d'Alacant, en la sessió del 16 de novembre de 1998, va emetre informe sobre el projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Consideracions tecnicojurídiques
  
Primera
  
La tramitació ha sigut correcta, de conformitat amb allò que s'ha establit en l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU).
  
Segona
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercera
  
Les determinacions contingudes en la modificació s'estimen suficientment correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, una vegada que han sigut esmenades les observacions de la Comissió Territorial.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals del Pla General de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.a del Decret 77/1996, 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Aprovar definitivament la modificació puntual número 8 de les Normes Subsidiàries de Monforte del Cid; encara que se supedita la publicació d'aquesta i, en conseqüència, l'eficàcia a la refosa de la modificació en el mateix format de les Normes Subsidiàries que afecten.
  
Amb data 30 de juny de 1999, el president de la Comissió Territorial d'Urbanisme va resoldre:
  
Vist l'acord adoptat per la Comissió Territorial d'Urbanisme en la sessió de 16 de novembre de 1998, pel qual s'aprovà definitivament l'expedient de referència, i se supedita la seua publicació al compliment de certes condicions, així com la documentació presentada per l'Ajuntament amb data 2 de febrer de 1999, que completa en tots els aspectes el referit acord de la comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb allò que s'ha disposat en l'article 59, apartats 2 i 4, de la Llei 6/1994 de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la notificació individualitzada.
  
Contra el present acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Alacant, 26 de juliol de 1999.- El secretari general (per substitució, article 23.3 del Decret 85/1999, de 69.574063): Gaspar Peral Ribelles.